ঈদের পোশাক বানাতে ঘুম নেই দর্জি দোকানে ॥ অর্ডার নেয়া বন্ধ | টি নিউজ বিডি
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
ঈদের পোশাক বানাতে ঘুম নেই দর্জি দোকানে ॥ অর্ডার নেয়া বন্ধ
0
অর্থ ও ব্যবসা, টাঙ্গাইল, শীর্ষ সংবাদ, সদর, সর্বশেষ ৫০
জুন ১৪, ২০১৭
অ+ অ-
ইমেইল প্রিন্ট
শেয়ার করুন
রঞ্জিত রাজ ॥
অসহনীয় দাবদাহের মধ্যে তীব্র যানজট ও লোডশেডিং এর মধ্যে টাঙ্গাইলের মানুষের প্রাণ ত্রাহি ত্রাহি। রোজা রেখে কষ্ট আরও বেশি। এই রোজার মধ্যেই ঈদের কেনাকাটা সেরে নিচ্ছেন টাঙ্গাইলের মানুষ। দর্জি দোকানগুলোতে ঠাসাঠাসি ভিড় চোখে পড়লেই যে কারও বুঝতে বাকি থাকবে না দরজায় কড়া নাড়ছে পবিত্র ঈদ।
টাঙ্গাইল জেলার বিভিন্ন মার্কেট, বিপণিবিতান, ফ্যাশন হাউস ও শপিং মল ঘুরে দেখা যায়, দোকানে দোকানে নতুন পোশাক সাজাতে ব্যস্ত কর্মীরা। রোজার মধ্যে দর্জি দোকানগুলোতে পোশাক দেয়ানেয়া শুরু হয়ে গেছে। সময়মতো কাজ বুঝিয়ে দিতে রাতভর কাজ করছেন কারিগররা। দর্জিরা টিনিউজকে জানিয়েছেন, মুলত শবেবরাতের পর থেকেই ব্যস্ত হয়ে গেছেন তারা। চাপ সামলাতে অতিরিক্ত শ্রমিক ও মেশিন বসিয়েছেন। যে হারে অর্ডার আসছে তাতে ১৫ রোজার মধ্যেই বেশিরভাগ দর্জি দোকান অর্ডার নেয়া বন্ধ করে দিয়েছে। ১৫ রোজার মধ্যে অর্ডার নেয়া পুরোপুরি বন্ধ হয়ে গেছে। এতো অর্ডার, তবু ন্যায্য মজুরি না পাওয়ায় ক্ষোভ প্রকাশ করেছেন কারিগররা। সেলাইয়ের মজুরি বাড়ানো নিয়েও ক্ষোভ জানালেন কাপড় বানাতে আসা গ্রাহকরা।
লেডিস টেইলার্সের স্বত্বাধিকারী মনির হোসেন টিনিউজকে বলেন, ঈদের পোশাক বানানো কাজ পুরোদমে চলছে। এরই মধ্যে অর্ডার নেয়া বন্ধ করে দেয়া হয়েছে। ইয়াছিন পাঞ্জাবি টেইলার্সের প্রধান কাটিং মাস্টার মানিক মিয়া টিনিউজকে জানান, পাঞ্জাবির অর্ডার নেয়াও বন্ধ হয়ে গেছে। মজুরি গত ঈদের মতোই নেবেন। নূর ম্যানশন টেইলার্সের স্বত্বাধিকারী আলী হায়দার টিনিউজকে জানান, মূল বাজার শুরু হয়ে গেছে রোজার প্রথম সপ্তাহ থেকেই। কাজের কোয়ালিটি বজায় রাখতে ১০ রোজার মধ্যে সব ধরনের অর্ডার নেয়া বন্ধ করে দিয়েছেন তারা। কাটিং মাস্টাররা টিনিউজকে জানান, সিল্ক, জর্জেট, কাতান ও বেনারসি কাপড়ের মজুরি এ বছর অনেক বেশি। এসব কাপড়ের এক সেট থ্রি-পিস বানাতে মজুরি লাগছে ৮০০ থেকে ২৫০০ টাকা পর্যন্ত।
দর্জির দোকানের এক শ্রমিক টিনিউজকে জানান, কিছু দোকানে মাসিক বেতন দেয়া হচ্ছে। অধিকাংশ দোকানে কমিশন হিসেবে কাজ করছেন কারিগররা। এ নিয়ে কথা হয় অন্তত ১৫ জন শ্রমিকের সঙ্গে। একটি সালোয়ার কামিজ তৈরিতে তাদের দেয়া হচ্ছে ১০০-১৫০ টাকা। আর মালিকরা এর মজুরি রাখছেন ৬০০ টাকা থেকে ৩ হাজার টাকা পর্যন্ত। অজন্তা দোকানের কাটিং মাস্টার মোস্তফা হোসেন টিনিউজকে বলেন, ১৫-২০ রোজার মধ্যেই তৈরি কাপড় নিয়ে নিয়েছেন। তাদের তিনটি দোকানেই চাপ বেড়েছে।
ডিজাইনার নওশীন বুশরা টিনিউজকে জানান, প্রতি ঈদেই দর্জির দোকানগুলোতে চাপ থাকে। ফলে কাজের কোয়ালিটি প্রায় ক্ষেত্রেই ঠিক থাকে না। মেয়ে তাসনীম সামিহাকে নিয়ে দর্জির দোকানে এসেছেন মা মতিয়া ইসলাম। মতিয়া ইসলাম টিনিউজকে জানান, ঈদ উপলক্ষে ৫টি কাপড় তৈরি করতে দিয়েছেন। ২১ রোজার মধ্যেই কাপড় পাবেন জানিয়ে তিনি টিনিউজকে বলেন, প্রতিবছরই সেলাইয়ের দাম বাড়ছে। প্যারিস টেইলার্সের স্বত্বাধিকারী কুদ্দুস আলম টিনিউজকে বলেন, আশা করছেন এবারের ঈদ উপলক্ষে আগের ঈদের চেয়ে আরও বেশি কাজ হবে। মজুরি বেশি নিতে হচ্ছে এর কারণও রয়েছে, সবকিছুর দাম বাড়ানো হয়েছে। বিদ্যুতের দাম বেড়েছে, বাড়ানো হয়েছে দোকান ভাড়াও। কারিগরের কমিশনও বাড়ানো হয়েছে। জাহান টেইলার্সের মাস্টার লাল মিয়া টিনিউজকে জানান, তারা কোনো নতুন কাস্টমারের অর্ডার নিচ্ছেন না। পুরনো কাস্টমারের অর্ডার নিতে গিয়েই তাদের হিমশিম খেতে হয়।
দর্জি পাড়া এলাকার বিভিন্ন টেইলার্সে সরেজমিন ঘুরে দেখা গেছে, কাপড় তৈরির কারিগরদের এখন দম ফেলার সময় নেই। স্বপ্নপুরী ফ্যাশন টেইলার্সের মালিক আফির আহমেদ টিনিউজকে বলেন, পাড়া-মহল্লার দর্জি দোকানগুলো জমে উঠেছে। মনিকা টেইলার্সের মালিক জেসমিন আহমেদ টিনিউজকে জানান, তিনি পোশাক তৈরিতে মজুরি বাড়াননি। কালেক্ট টেইলার্সেও মালিক স্বপন কুমার টিনিউজকে জানান, পর্যাপ্ত অর্ডার পাচ্ছেন, অনেকে মোবাইল ফোনে অগ্রিম অর্ডারের কথা বলে রাখছেন। মিতু এমব্রয়ডারি মালিক বাচ্চু মিয়া টিনিউজকে জানান, বর্তমানে মেয়েদের বিভিন্ন পোশাকে এমব্রয়ডারি করা হচ্ছে। ঈদ উপলক্ষে চাহিদা বাড়ায় আরও ৫ জন কারিগর বাড়িয়েছেন।
শেয়ার করুন
Tagged with
ঈদের পোশাক বানাতে ঘুম নেই দর্জি দোকানে ॥ অর্ডার নেয়া বন্ধ
Like to share?
Newer Postরমজানে হটাৎই টাঙ্গাইলে মাছের বাজার চড়া ॥ ক্রেতারা বিপাকে
Older Postমির্জাপুরে পৌর কাউন্সিলরসহ ৭ জনকে মাদকসহ গ্রেফতার
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
সর্বশেষ সংবাদ
টাঙ্গাইলে এসএমই পণ্য মেলা উপলক্ষে সংবাদ সম্মেলন
টাঙ্গাইল যমুনা নদীতে রেল সেতু দরপত্র আহ্বান করা হবে
ভূঞাপুরে পরিবার ভিত্তিক ঋণ কর্মসূচীর প্রশিক্ষণ কোর্স শুরু
সখীপুরে প্রাকৃতিক বনাঞ্চলের গাছ পাচার
সরিষা ক্ষেতে ফুল থাকলেও আবাদে ক্ষতির আশংঙ্কায় কৃষকরা
স্বাস্থ্য কর্মকর্তার লাইসেন্স বিহীন ক্লিনিকে চিকিৎসার নামে প্রতারণা ॥ সিভিল সার্জন নিরব
সাংবাদিক আতিয়া রকীব আর নেই
মাভাবিপ্রবি শিক্ষক সমিতির উদ্দ্যোগে বন্যার্তদের মাঝে আর্থিক সহায়তা প্রদান
দেলদুয়ারে মোটরসাইকেলের ধাক্কায় নারী নিহত
কালিহাতী যুবদলের কমিটির সিদ্ধান্ত প্রত্যাহারের দাবীতে যুগ্ম আহবায়কদের অভিযোগ
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By S H O P N O
Scroll
ব্রেকিং নিউজঃ
রুপাকে গণধর্ষণের পর হত্যা মামলার স্বাক্ষ্য গ্রহণ শুরু ॥ ১৫ জানুয়ারি পরবর্তী স্বাক্ষ্য গ্রহণ মুক্তিযোদ্ধা ফারুক হত্যা মামলার সাক্ষ্য গ্রহণের পরবর্তী তারিখ আগামী ২২ জানুয়ারি